ประกาศกรมการขนส่งทางบกประกาศกรมการขนส่งทางบกเรื่องข้อยกเว้นสำหรับการขนส่งวัตถุอันตรายในลักษณะหรือปริมาณที่อาจก่อให้เกิดอันตรายน้อยพ.ศ. ๒๕๕๙ โดยที่กฎกระทรวงความปลอดภัยในการขนส่งวัตถุอันตรายทางถนนพ.ศ. ๒๕๕๘ กำหนดให้การขนส่งวัตถุอันตรายในลักษณะหรือปริมาณที่อาจก่อให้เกิดอันตรายน้อยอาจมีวิธีการและเงื่อนไขในการขนส่งแตกต่างไปจากที่กำหนดได้ซึ่งเป็นไปตามความตกลงระหว่างประเทศด้านการขนส่งสินค้าอันตรายที่ประเทศไทยเป็นภาคีได้แก่ กรอบความตกลงอาเซียนว่าด้วยการอำนวยความสะดวกในการขนส่งสินค้าผ่านแดน (ASEAN Framework Agreement on the Facilitation of Goods Transit) กรอบความตกลงอาเซียนว่าด้วยการอำนวยความสะดวกในการขนส่งข้ามแดน(ASEAN Framework Agreement on the Facilitation of Inter State Transport) และความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขง (GMS Cross - Border Transport Agreement) ซึ่งสอดคล้องกับความตกลงว่าด้วยการขนส่งสินค้าอันตรายระหว่างประเทศทางถนนของคณะกรรมาธิการเศรษฐกิจยุโรปแห่งสหประชาชาติ(European Agreement Concerning the International Carriage of Dangerous Goods by Road (ADR)) อาศัยอำนาจตามความในข้อ ๖ ของกฎกระทรวงความปลอดภัยในการขนส่งวัตถุอันตรายทางถนนพ.ศ. ๒๕๕๘ อธิบดีกรมการขนส่งทางบกออกประกาศไว้ ดังต่อไปนี้ข้อ๑ ในประกาศนี้ผู้ได้รับใบอนุญาตประกอบการขนส่ง หมายถึงผู้ซึ่งได้รับใบอนุญาตประกอบการขนส่งประเภทการขนส่งไม่ประจำทางหรือการขนส่งส่วนบุคคลด้วยรถที่ใช้ในการขนส่งสัตว์หรือสิ่งของที่นำไปใช้ในการขนส่งวัตถุอันตรายทั้งการขนส่งภายในประเทศและระหว่างประเทศหน่วยขนส่ง (Transport Unit) หมายถึง รถบรรทุกหนึ่งคัน หรือรถลากจูงและรถพ่วง หรือรถกึ่งพ่วงที่ต่อพ่วงกันวัตถุอันตราย หมายถึงวัตถุอันตรายตามประเภทที่กำหนดไว้ในประกาศกรมการขนส่งทางบก เรื่องกำหนดประเภทหรือชนิดและลักษณะการบรรทุกวัตถุอันตรายที่ผู้ขับรถต้องได้รับใบอนุญาตเป็นผู้ขับรถชนิดที่ ๔ประเภทการขนส่ง (Transport Category) หมายถึง การแบ่งระดับความเป็นอันตรายตามหมายเลขที่ ADR กำหนด แบ่งได้เป็น ๕ ประเภท เรียงตามลำดับ ได้แก่ ประเภทการขนส่ง ๐ มีระดับความเป็นอันตรายสูงสุดถึงประเภทการขนส่ง ๔ มีระดับความเป็นอันตรายต่ำสุด ซึ่งกำหนดไว้ในคอลัมน์(๑๕) ของตารางบัญชีรายชื่อวัตถุอันตราย ตามประกาศกรมการขนส่งทางบก เรื่องรายชื่อวัตถุอันตราย พ.ศ. ๒๕๕๙ปริมาณรวมสูงสุดต่อหน่วยขนส่ง หมายถึง(๑)สำหรับสิ่งของหรือผลิตภัณฑ์สำเร็จรูป ให้ใช้มวลรวมเป็นกิโลกรัมเว้นแต่สิ่งของที่เป็นวัตถุอันตรายประเภทที่ ๑ให้ใช้น้ำหนักสุทธิของเนื้อสารที่เป็นวัตถุระเบิดเป็นกิโลกรัมสำหรับวัตถุอันตรายที่อยู่ในเครื่องจักรและอุปกรณ์ ให้ใช้ปริมาณรวมของวัตถุอันตรายที่บรรจุอยู่ภายในเป็นกิโลกรัมหรือลิตรขึ้นอยู่กับสภาพของวัตถุอันตรายที่บรรจุ(๒)สำหรับของแข็ง ก๊าซเหลว ก๊าซเหลวอุณหภูมิต่ำ และก๊าซในสารละลายให้ใช้น้ำหนักสุทธิเป็นกิโลกรัม(๓)สำหรับของเหลวให้ใช้ปริมาณรวมที่บรรจุเป็นลิตร(๔)สำหรับก๊าซภายใต้แรงดัน และสารเคมีภายใต้ความดันให้ใช้ความจุตามที่ระบุไว้บนภาชนะปิดเป็นลิตรข้อ๒ ผู้ได้รับใบอนุญาตประกอบการขนส่งที่ทำการขนส่งวัตถุอันตรายในหนึ่งหน่วยขนส่งที่มีปริมาณการขนส่งไม่เกินปริมาณรวมสูงสุดตามที่กำหนดดังต่อไปนี้ต้องจัดให้มีเอกสารกำกับการขนส่งโดยให้ได้รับยกเว้นไม่ต้องจัดทำเอกสารการขนส่งอื่นตามที่กำหนดไว้ในประกาศกรมการขนส่งทางบกเรื่อง เอกสารการขนส่งที่ต้องจัดให้มีไว้ประจำรถที่ใช้ในการขนส่งวัตถุอันตราย พ.ศ.๒๕๕๙(๑)ประเภทการขนส่ง ๑ ในคอลัมน์ (๑๕)ของตารางบัญชีรายชื่อวัตถุอันตรายตามประกาศกรมการขนส่งทางบก เรื่องรายชื่อวัตถุอันตราย พ.ศ. ๒๕๕๙ ที่มีปริมาณรวมสูงสุดต่อหน่วยขนส่งไม่เกินกว่า ๒๐ยกเว้นวัตถุอันตรายหมายเลขสหประชาชาติ ๐๐๘๑, ๐๐๘๒, ๐๐๘๔, ๐๒๔๑, ๐๓๓๑, ๐๓๓๒, ๐๔๘๒, ๑๐๐๕ และ ๑๐๑๗ที่มีปริมาณรวมสูงสุดต่อหน่วยขนส่งไม่เกินกว่า ๕๐(๒)ประเภทการขนส่ง ๒ ในคอลัมน์ (๑๕)ของตารางบัญชีรายชื่อวัตถุอันตรายตามประกาศกรมการขนส่งทางบก เรื่องรายชื่อวัตถุอันตราย พ.ศ. ๒๕๕๙ ที่มีปริมาณรวมสูงสุดต่อหน่วยขนส่งไม่เกินกว่า ๓๓๓(๓)ประเภทการขนส่ง ๓ ในคอลัมน์ (๑๕)ของตารางบัญชีรายชื่อวัตถุอันตรายตามประกาศกรมการขนส่งทางบก เรื่อง รายชื่อวัตถุอันตรายพ.ศ. ๒๕๕๙ ที่มีปริมาณรวมสูงสุดต่อหน่วยขนส่งไม่เกินกว่า ๑,๐๐๐(๔)ประเภทการขนส่ง ๔ ในคอลัมน์ (๑๕)ของตารางบัญชีรายชื่อวัตถุอันตรายตามประกาศกรมการขนส่งทางบก เรื่องรายชื่อวัตถุอันตราย พ.ศ. ๒๕๕๙ ที่มีปริมาณรวมสูงสุดต่อหน่วยขนส่งไม่จำกัด(๕)ในกรณีทำการขนส่งวัตถุอันตรายต่างประเภทการขนส่งไปด้วยกันบนหน่วยขนส่งเดียวกัน ให้คำนวณปริมาณของวัตถุอันตรายแต่ละประเภทการขนส่งตามที่ได้กำหนดไว้ดังต่อไปนี้ซึ่งปริมาณรวมสูงสุดต่อหน่วยขนส่งต้องไม่เกิน ๑,๐๐๐(ก)ปริมาณรวมของวัตถุอันตรายในประเภทการขนส่ง ๑ คูณด้วย ๕๐เว้นแต่วัตถุอันตรายหมายเลขสหประชาชาติ ๐๐๘๑, ๐๐๘๒, ๐๐๘๔, ๐๒๔๑, ๐๓๓๑, ๐๓๓๒, ๐๔๘๒, ๑๐๐๕ และ ๑๐๑๗ ให้คูณด้วย ๒๐(ข)ปริมาณรวมของวัตถุอันตรายในประเภทการขนส่ง ๒ คูณด้วย ๓(ค)ปริมาณรวมของวัตถุอันตรายในประเภทการขนส่ง ๓(๖)การขนส่งวัตถุอันตรายตามประเภทการขนส่งและมีปริมาณรวมสูงสุดต่อหน่วยขนส่งไม่เกินปริมาณรวมสูงสุดที่กำหนดไว้ท้ายประกาศข้อ๓ การขนส่งวัตถุอันตรายที่บรรจุในปริมาณที่จำกัดหรือปริมาณน้อยต่อหนึ่งบรรจุภัณฑ์ภายใน(Limited Quantity) ที่มีการติดเครื่องหมายการบรรจุในปริมาณที่จำกัดตามรูปแบบ(๑) หรือ (๒) ที่หีบห่อหรือบรรจุภัณฑ์ภายนอกที่บรรจุวัตถุอันตรายให้ผู้ได้รับใบอนุญาตประกอบการขนส่งได้รับการยกเว้นไม่ต้องปฏิบัติตามประกาศกรมการขนส่งทางบกที่ออกตามกฎกระทรวงความปลอดภัยในการขนส่งวัตถุอันตรายทางถนนพ.ศ. ๒๕๕๘ แต่สำหรับหีบห่อหรือบรรจุภัณฑ์ที่บรรทุกรวมกันมีน้ำหนักเกินกว่า ๘,๐๐๐ กิโลกรัมต่อหน่วยขนส่ง และหน่วยขนส่งมีน้ำหนักรวมสูงสุดเกินกว่า ๑๒,๐๐๐ กิโลกรัม ผู้ได้รับใบอนุญาตประกอบการขนส่งต้องแสดงเครื่องหมายตามรูปแบบ (๑)ที่มีความยาวด้านละไม่น้อยกว่า ๒๕๐ มิลลิเมตร ที่ด้านหน้าและด้านท้ายของหน่วยขนส่ง หรือ (๑) (๒)ข้อ๔ การขนส่งวัตถุอันตรายตามประกาศนี้ให้ผู้ขับรถได้รับยกเว้นไม่ต้องมีใบอนุญาตเป็นผู้ขับรถชนิดที่ ๔ข้อ๕[๑] ประกาศนี้ให้ใช้บังคับเมื่อพ้นกำหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๘สิงหาคม พ.ศ. ๒๕๕๙สนิท พรหมวงษ์อธิบดีกรมการขนส่งทางบก[เอกสารแนบท้าย]๑. ปริมาณรวมสูงสุดต่อหน่วยขนส่งที่ได้รับยกเว้นตามประกาศข้อ ๒ (๖)(ดูข้อมูลจากภาพกฎหมาย)ชวัลพร/ปริยานุช/จัดทำ๒๐ กันยายน๒๕๕๙นุสรา/ตรวจ๑ ธันวาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๐๙ ง/หน้า ๔๖/๑๙ กันยายน ๒๕๕๙